CELEX: 32020R0034
Language: ro
Date: 2020-01-15 00:00:00
Title: Regulamentul (UE) 2020/34 al Comisiei din 15 ianuarie 2020 de modificare a Regulamentului (CE) nr. 1126/2008 de adoptare a anumitor standarde internaționale de contabilitate în conformitate cu Regulamentul (CE) nr. 1606/2002 al Parlamentului European și al Consiliului în ceea ce privește Standardul Internațional de Contabilitate 39 și Standardele Internaționale de Raportare Financiară 7 și 9 (Text cu relevanță pentru SEE)

16.1.2020   
               
               
                  RO
               
               
                  Jurnalul Oficial al Uniunii Europene
               
               
                  L 12/5
               
            
         REGULAMENTUL (UE) 2020/34 AL COMISIEI
         din 15 ianuarie 2020
         de modificare a Regulamentului (CE) nr. 1126/2008 de adoptare a anumitor standarde internaționale de contabilitate în conformitate cu Regulamentul (CE) nr. 1606/2002 al Parlamentului European și al Consiliului în ceea ce privește Standardul Internațional de Contabilitate 39 și Standardele Internaționale de Raportare Financiară 7 și 9
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1606/2002 al Parlamentului European și al Consiliului din 19 iulie 2002 privind aplicarea standardelor internaționale de contabilitate (1), în special articolul 3 alineatul (1),
         întrucât:
         
                     (1)
                  
                  
                     Prin Regulamentul (CE) nr. 1126/2008 al Comisiei (2) au fost adoptate anumite standarde internaționale și interpretări existente la 15 octombrie 2008.
                  
               
                     (2)
                  
                  
                     La 22 iulie 2014, Consiliul pentru Stabilitate Financiară a publicat raportul intitulat Reforming Major Interest Rate Benchmarks, care cuprinde recomandări în scopul de a consolida indicii de referință existenți și alte rate de referință potențiale bazate pe piețele interbancare, precum și de a dezvolta rate de referință alternative cu un risc cvasi inexistent.
                  
               
                     (3)
                  
                  
                     Regulamentul (UE) 2016/1011 al Parlamentului European și al Consiliului (3) a introdus un cadru comun pentru a garanta exactitatea și integritatea indicilor utilizați ca indici de referință în cadrul instrumentelor financiare și al contractelor financiare sau pentru a măsura performanțele fondurilor de investiții din Uniune.
                  
               
                     (4)
                  
                  
                     La 26 septembrie 2019, Consiliul pentru Standarde Internaționale de Contabilitate a publicat reforma indicelui de referință al ratei dobânzii (Amendamente la IFRS 9, IAS 39 și IFRS 7) pentru a aborda aspectele legate de consecințele reformei indicelui de referință al ratei dobânzii asupra raportării financiare în perioada premergătoare înlocuirii unui indice de referință al ratei dobânzii existent cu o rată de referință alternativă.
                  
               
                     (5)
                  
                  
                     Amendamentele prevăd derogări temporare și limitate de la dispozițiile privind contabilitatea de acoperire împotriva riscurilor prevăzute în Standardul Internațional de Contabilitate (IAS) 39 Instrumente financiare: recunoaștere și evaluare și în Standardul Internațional de Raportare Financiară (IFRS) 9 Instrumente financiare, astfel încât societățile să poată să respecte în continuare dispozițiile, presupunând că indicii de referință ai ratei dobânzii existenți nu se modifică ca urmare a reformei ratei dobânzii interbancare oferite.
                  
               
                     (6)
                  
                  
                     În urma consultării Grupului Consultativ European pentru Raportare Financiară, Comisia concluzionează că amendamentele la IAS 39 Instrumente financiare: recunoaștere și evaluare, precum și la IFRS 7 Instrumente financiare: informații de furnizat și IFRS 9 Instrumente financiare îndeplinesc criteriile pentru adoptare prevăzute la articolul 3 alineatul (2) din Regulamentul (CE) nr. 1606/2002.
                  
               
                     (7)
                  
                  
                     Prin urmare, Regulamentul (CE) nr. 1126/2008 ar trebui modificat în consecință.
                  
               
                     (8)
                  
                  
                     Măsurile prevăzute în prezentul regulament sunt conforme cu avizul Comitetului de reglementare contabilă,
                  
               ADOPTĂ PREZENTUL REGULAMENT:
         
            Articolul 1
            Anexa la Regulamentul (CE) nr. 1126/2008 se modifică după cum urmează:
            
                        (a)
                     
                     
                        Standardul Internațional de Contabilitate (IAS) 39 Instrumente financiare: recunoaștere și evaluare se modifică în conformitate cu anexa la prezentul regulament;
                     
                  
                        (b)
                     
                     
                        Standardul Internațional de Raportare Financiară (IFRS) 7 Instrumente financiare: informații de furnizat se modifică în conformitate cu anexa la prezentul regulament;
                     
                  
                        (c)
                     
                     
                        IFRS 9 Instrumente financiare se modifică în conformitate cu anexa la prezentul regulament.
                     
                  
         
            Articolul 2
            Fiecare societate aplică modificările menționate la articolul 1 cel târziu de la data începerii primului său exercițiu financiar care debutează la 1 ianuarie 2020 sau ulterior acestei date.
         
         
            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 15 ianuarie 2020.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 243, 11.9.2002, p. 1.
         
            (2)  Regulamentul (CE) nr. 1126/2008 al Comisiei din 3 noiembrie 2008 de adoptare a anumitor standarde internaționale de contabilitate în conformitate cu Regulamentul (CE) nr. 1606/2002 al Parlamentului European și al Consiliului (JO L 320, 29.11.2008, p. 1).
         
            (3)  Regulamentul (UE) 2016/1011 al Parlamentului European și al Consiliului din 8 iunie 2016 privind indicii utilizați ca indici de referință în cadrul instrumentelor financiare și al contractelor financiare sau pentru a măsura performanțele fondurilor de investiții și de modificare a Directivelor 2008/48/CE și 2014/17/UE și a Regulamentului (UE) nr. 596/2014 (JO L 171, 29.6.2016, p. 1).
      
      
         
            ANEXĂ
            Reforma indicelui de referință al ratei dobânzii
            Amendamente la IFRS 9, IAS 39 și IFRS 7
            
               Amendamente la IFRS 9 Instrumente financiare
               
            
            Se adaugă punctele 6.8.1-6.8.12 și 7.1.8. Se adaugă un titlu nou înainte de punctul 6.8.1. Se adaugă subtitluri noi înainte de punctele 6.8.4, 6.8.5, 6.8.6, 6.8.7 și 6.8.9. Se modifică punctul 7.2.26.
            
               Capitolul 6 Contabilitatea de acoperire împotriva riscurilor
            
            ...
            6.8   Exceptări temporare de la aplicarea anumitor dispoziții privind contabilitatea de acoperire împotriva riscurilor
            
                     
                        6.8.1.
                     
                     
                        O entitate trebuie să aplice punctele 6.8.4-6.8.12 și punctele 7.1.8 și 7.2.26 litera (d) tuturor relațiilor de acoperire împotriva riscurilor afectate direct de reforma indicelui de referință al ratei dobânzii. Aceste puncte se aplică numai unor astfel de relații de acoperire împotriva riscurilor. O relație de acoperire împotriva riscurilor este afectată direct de reforma indicelui de referință al ratei dobânzii numai dacă reforma generează incertitudini cu privire la:
                        
                                    (a)
                                 
                                 
                                    indicele de referință al ratei dobânzii (stipulat sau nestipulat contractual) desemnat drept risc acoperit și/sau
                                 
                              
                                    (b)
                                 
                                 
                                    perioada de timp sau valoarea fluxurilor de trezorerie bazate pe indicele de referință al ratei dobânzii aferente elementului acoperit sau instrumentului de acoperire împotriva riscurilor.
                                 
                              
                  
                     
                        6.8.2.
                     
                     
                        În scopul aplicării punctelor 6.8.4–6.8.12, sintagma „reforma indicelui de referință al ratei dobânzii” se referă la reforma întregii piețe a unui indice de referință al ratei dobânzii, care include înlocuirea unui indice de referință al ratei dobânzii cu o rată de referință alternativă, cum ar fi cea care rezultă din recomandările formulate în raportul din iulie 2014 al Consiliului pentru Stabilitate Financiară, intitulat Reforming Major Interest Rate Benchmarks (1)
                           .
                     
                  
                     
                        6.8.3.
                     
                     
                        Punctele 6.8.4–6.8.12 prevăd excepții doar în ceea ce privește dispozițiile specificate la punctele respective. O entitate trebuie să continue să aplice toate celelalte dispoziții privind contabilitatea de acoperire împotriva riscurilor în cazul relațiilor de acoperire împotriva riscurilor afectate în mod direct de reforma indicelui de referință al ratei dobânzii.
                     
                  
               Dispoziția privind probabilitatea ridicată pentru acoperirile fluxurilor de trezorerie împotriva riscurilor
            
            
                     
                        6.8.4.
                     
                     
                        Pentru a stabili dacă o tranzacție prognozată (sau o componentă a acesteia) este foarte probabilă, astfel cum se prevede la punctul 6.3.3, o entitate trebuie să presupună că indicele de referință al ratei dobânzii (stipulat sau nestipulat contractual) pe care se bazează fluxurile de trezorerie acoperite împotriva riscurilor nu este modificat ca urmare a reformei indicelui de referință al ratei dobânzii.
                     
                  
               Reclasificarea sumei acumulate în rezerva aferentă acoperirii fluxurilor de trezorerie împotriva riscurilor
            
            
                     
                        6.8.5.
                     
                     
                        Pentru a aplica dispoziția de la punctul 6.5.12 cu scopul de a determina dacă fluxurile viitoare de trezorerie acoperite sunt preconizate să apară, o entitate trebuie să presupună că indicele de referință al ratei dobânzii (stipulat sau nestipulat contractual) pe care se bazează fluxurile de trezorerie acoperite nu este modificat ca urmare a reformei indicelui de referință al ratei dobânzii.
                     
                  
               Evaluarea relației economice dintre elementul acoperit și instrumentul de acoperire împotriva riscurilor
            
            
                     
                        6.8.6.
                     
                     
                        În scopul aplicării dispozițiilor de la punctul 6.4.1 litera (c) punctul (i) și de la punctele B6.4.4–B6.4.6, o entitate trebuie să presupună că indicele de referință al ratei dobânzii (stipulat sau nestipulat contractual) pe care se bazează fluxurile de trezorerie acoperite și/sau riscul acoperit sau indicele de referință al ratei dobânzii pe care se bazează fluxurile de trezorerie aferente instrumentului de acoperire împotriva riscurilor nu este modificat ca urmare a reformei indicelui de referință al ratei dobânzii.
                     
                  
               Desemnarea unei componente a unui element ca element acoperit împotriva riscurilor
            
            
                     
                        6.8.7.
                     
                     
                        Cu excepția cazului în care se aplică punctul 6.8.8, pentru o acoperire împotriva riscurilor a unei componente de referință a riscului de rată a dobânzii care nu este stipulată contractual, entitatea trebuie să aplice dispoziția de la punctul 6.3.7 litera (a) și de la punctul B6.3.8 – potrivit căreia componenta de risc trebuie să fie identificabilă în mod distinct – numai la începutul relației de acoperire împotriva riscurilor.
                     
                  
                     
                        6.8.8.
                     
                     
                        Atunci când o entitate, în concordanță cu documentația sa de acoperire împotriva riscurilor, restabilește frecvent (de exemplu, întrerupe și reia) o relație de acoperire împotriva riscurilor deoarece atât instrumentul de acoperire împotriva riscurilor, cât și elementul acoperit se modifică frecvent (de exemplu, entitatea utilizează un proces dinamic în care nici elementele acoperite și nici instrumentele de acoperire împotriva riscurilor utilizate pentru a gestiona expunerea nu rămân aceleași pentru mult timp), entitatea trebuie să aplice dispoziția de la punctul 6.3.7 litera (a) și de la punctul B6.3.8 – potrivit căreia componenta de risc trebuie să fie identificabilă în mod distinct – numai atunci când aceasta desemnează inițial un element acoperit în acea relație de acoperire împotriva riscurilor. Un element acoperit împotriva riscurilor care a fost evaluat în momentul desemnării sale inițiale în relația de acoperire împotriva riscurilor, indiferent dacă a avut loc în momentul inițierii acoperirii sau ulterior, nu este reevaluat cu ocazia unei desemnări ulterioare în cadrul aceleiași relații de acoperire împotriva riscurilor.
                     
                  
               Încetarea aplicării
            
            
                     
                        6.8.9.
                     
                     
                        O entitate trebuie să înceteze în mod prospectiv aplicarea punctului 6.8.4 în cazul unui element acoperit împotriva riscurilor de îndată ce survine una dintre situațiile următoare:
                        
                                    (a)
                                 
                                 
                                    atunci când incertitudinea care rezultă din reforma indicelui de referință al ratei dobânzii nu mai este de actualitate în ceea ce privește perioada de timp și valoarea fluxurilor de trezorerie bazate pe indicele de referință al ratei dobânzii aferente elementului acoperit împotriva riscurilor și
                                 
                              
                                    (b)
                                 
                                 
                                    atunci când este întreruptă relația de acoperire împotriva riscurilor din care face parte elementul acoperit.
                                 
                              
                  
                     
                        6.8.10.
                     
                     
                        O entitate trebuie să înceteze în mod prospectiv aplicarea punctului 6.8.5 de îndată ce survine una dintre situațiile următoare:
                        
                                    (a)
                                 
                                 
                                    atunci când incertitudinea care rezultă din reforma indicelui de referință al ratei dobânzii nu mai este de actualitate în ceea ce privește perioada de timp și valoarea fluxurilor de trezorerie viitoare bazate pe indicele de referință al ratei dobânzii aferente elementului acoperit împotriva riscurilor și
                                 
                              
                                    (b)
                                 
                                 
                                    atunci când întreaga sumă acumulată în rezerva aferentă acoperirii fluxurilor de trezorerie împotriva riscurilor privind respectiva relație de acoperire întreruptă a fost reclasificată în profit sau pierdere.
                                 
                              
                  
                     
                        6.8.11.
                     
                     
                        O entitate trebuie să înceteze în mod prospectiv aplicarea punctului 6.8.6:
                        
                                    (a)
                                 
                                 
                                    în cazul unui element acoperit împotriva riscurilor, atunci când incertitudinea care rezultă din reforma indicelui de referință al ratei dobânzii nu mai este de actualitate în ceea ce privește riscul acoperit sau perioada de timp și valoarea fluxurilor de trezorerie bazate pe indicele de referință al ratei dobânzii aferente elementului acoperit împotriva riscurilor și
                                 
                              
                                    (b)
                                 
                                 
                                    în cazul unui instrument de acoperire împotriva riscurilor, atunci când incertitudinea care rezultă din reforma indicelui de referință al ratei dobânzii nu mai este de actualitate în ceea ce privește perioada de timp și valoarea fluxurilor de trezorerie bazate pe indicele de referință al ratei dobânzii aferente instrumentului de acoperire împotriva riscurilor.
                                 
                              Dacă relația de acoperire împotriva riscurilor la care participă elementul acoperit și instrumentul de acoperire împotriva riscurilor este întreruptă înainte de data menționată la punctul 6.8.11 litera (a) sau de data menționată la punctul 6.8.11 litera (b), entitatea trebuie să înceteze în mod prospectiv aplicarea punctului 6.8.6 în cazul respectivei relații de acoperire, la data întreruperii.
                     
                  
                     
                        6.8.12.
                     
                     
                        Atunci când desemnează un grup de elemente drept elementul acoperit împotriva riscurilor sau o combinație de instrumente financiare drept instrumentul de acoperire împotriva riscurilor, o entitate trebuie să înceteze în mod prospectiv aplicarea punctelor 6.8.4-6.8.6 în cazul unui element individual sau al unui instrument financiar individual în conformitate cu punctul 6.8.9, 6.8.10 sau 6.8.11, după caz, atunci când incertitudinea care rezultă din reforma indicelui de referință al ratei dobânzii nu mai este de actualitate în ceea ce privește riscul acoperit și/sau perioada de timp și valoarea fluxurilor de trezorerie bazate pe indicele de referință al ratei dobânzii aferente acelui element sau instrument financiar.
                     
                  
               Capitolul 7 Data intrării în vigoare și tranziția
            
            7.1   Data intrării în vigoare
            ...
            
                     
                        7.1.8.
                     
                     
                        
                           Reforma indicelui de referință al ratei dobânzii, care a modificat IFRS 9, IAS 39 și IFRS 7, publicată în septembrie 2019, a adăugat secțiunea 6.8 și a modificat punctul 7.2.26. O entitate trebuie să aplice aceste amendamente pentru perioadele anuale care încep la 1 ianuarie 2020 sau ulterior acestei date. Se permite aplicarea anterior acestei date. Dacă o entitate aplică aceste amendamente pentru o perioadă anterioară, entitatea respectivă trebuie să prezinte acel fapt.
                     
                  7.2   Tranziția
            ...
            
               Tranziția la contabilitatea de acoperire împotriva riscurilor (Capitolul 6)
            
            ...
            
                     
                        7.2.26.
                     
                     
                        Ca o excepție de la aplicarea prospectivă a dispozițiilor privind contabilitatea de acoperire împotriva riscurilor din prezentul standard, o entitate:
                        ...
                        
                                    (d)
                                 
                                 
                                    aplică dispozițiile din secțiunea 6.8 retroactiv. Această aplicare retroactivă se aplică numai acelor relații de acoperire împotriva riscurilor care existau la începutul perioadei de raportare în care o entitate aplică pentru prima dată aceste dispoziții sau care au fost desemnate ulterior, precum și sumei acumulate în rezerva aferentă acoperirii fluxurilor de trezorerie împotriva riscurilor care exista la începutul perioadei de raportare în care o entitate aplică pentru prima dată aceste dispoziții.
                                 
                              
                  
               Amendamente la IAS 39 Instrumente financiare: Recunoaștere și evaluare
               
            
            Se adaugă punctele 102A–102N și 108G. Se adaugă un titlu nou înainte de punctul 102A. Se adaugă subtitluri noi înainte de punctele 102D, 102E, 102F, 102H și 102J.
            Acoperirea împotriva riscurilor
            ...
            
               Exceptări temporare de la aplicarea anumitor dispoziții privind contabilitatea de acoperire împotriva riscurilor
            
            
                     
                        102A
                     
                     
                        O entitate trebuie să aplice punctele 102D–102N și 108G tuturor relațiilor de acoperire afectate în mod direct de reforma indicelui de referință al ratei dobânzii. Aceste puncte se aplică numai unor astfel de relații de acoperire împotriva riscurilor. O relație de acoperire împotriva riscurilor este afectată direct de reforma indicelui de referință al ratei dobânzii numai dacă reforma generează incertitudini cu privire la:
                        
                                    (a)
                                 
                                 
                                    indicele de referință al ratei dobânzii (stipulat sau nestipulat contractual) desemnat ca risc acoperit și/sau
                                 
                              
                                    (b)
                                 
                                 
                                    perioada de timp sau valoarea fluxurilor de trezorerie bazate pe indicele de referință al ratei dobânzii aferente elementului acoperit sau instrumentului de acoperire împotriva riscurilor.
                                 
                              
                  
                     
                        102B
                     
                     
                        În scopul aplicării punctelor 102D–102N, sintagma „reforma indicelui de referință al ratei dobânzii” se referă la reforma realizată la nivelul întregii piețe a unui indice de referință al ratei dobânzii, care include înlocuirea unui indice de referință al ratei dobânzii cu o rată de referință alternativă, cum ar fi cea care rezultă din recomandările formulate în raportul din iulie 2014 al Consiliului pentru Stabilitate Financiară, intitulat Reforming Major Interest Rate Benchmarks (2)
                           .
                     
                  
                     
                        102C
                     
                     
                        Punctele 102D–102N prevăd excepții doar în ceea ce privește dispozițiile specificate la punctele respective. O entitate trebuie să continue să aplice toate celelalte dispoziții privind contabilitatea de acoperire împotriva riscurilor în cazul relațiilor de acoperire afectate în mod direct de reforma indicelui de referință al ratei dobânzii.
                     
                  
               Dispoziția privind probabilitatea ridicată pentru acoperirile fluxurilor de trezorerie împotriva riscurilor
            
            
                     
                        102D
                     
                     
                        În scopul aplicării dispoziției de la punctul 88 litera (c) potrivit căreia o tranzacție prognozată trebuie să fie foarte probabilă, o entitate trebuie să presupună că indicele de referință al ratei dobânzii (stipulat sau nestipulat contractual) pe care se bazează fluxurile de trezorerie acoperite nu este modificat ca urmare a reformei indicelui de referință al ratei dobânzii.
                     
                  
               Reclasificarea câștigului sau pierderii cumulat(e) recunoscut(e) în alte elemente ale rezultatului global
            
            
                     
                        102E
                     
                     
                        Pentru a aplica dispoziția de la punctul 101 litera (c) cu scopul de a determina dacă nu se mai preconizează ca tranzacția prognozată să mai aibă loc, o entitate trebuie să presupună că indicele de referință al ratei dobânzii (stipulat sau nestipulat contractual) pe care se bazează fluxurile de trezorerie acoperite nu este modificat ca urmare a reformei indicelui de referință al ratei dobânzii.
                     
                  
               Evaluarea eficacității
            
            
                     
                        102F
                     
                     
                        În scopul aplicării dispozițiilor de la punctul 88 litera (b) și de la punctul AG105 litera (a), o entitate trebuie să presupună că indicele de referință al ratei dobânzii (stipulat sau nestipulat contractual) pe care se bazează fluxurile de trezorerie acoperite și/sau riscul acoperit sau indicele de referință al ratei dobânzii pe care se bazează fluxurile de trezorerie aferente instrumentului de acoperire împotriva riscurilor nu este modificat ca urmare a reformei indicelui de referință al ratei dobânzii.
                     
                  
                     
                        102G
                     
                     
                        În scopul aplicării dispoziției de la punctul 88 litera (e), o entitate nu este obligată să întrerupă o relație de acoperire împotriva riscurilor din cauza faptului că rezultatele reale ale acoperirii nu îndeplinesc dispozițiile de la punctul AG105 litera (b). Pentru a se evita orice îndoială, o entitate trebuie să aplice celelalte condiții de la punctul 88, inclusiv evaluarea prospectivă de la punctul 88 litera (b), pentru a evalua dacă relația de acoperire împotriva riscurilor trebuie întreruptă.
                     
                  
               Desemnarea elementelor financiare drept elemente acoperite împotriva riscurilor
            
            
                     
                        102H
                     
                     
                        Cu excepția cazului în care se aplică punctul 102I, pentru o acoperire împotriva riscurilor a unei porțiuni de referință a riscului de rată a dobânzii care nu este stipulată contractual, entitatea trebuie să aplice dispoziția de la punctul 81 și de la punctul AG99F – potrivit căreia porțiunea desemnată trebuie să fie identificabilă în mod distinct – numai la începutul relației de acoperire împotriva riscurilor.
                     
                  
                     
                        102I
                     
                     
                        Atunci când o entitate, în concordanță cu documentația sa de acoperire împotriva riscurilor, restabilește frecvent (de exemplu, întrerupe și reia) o relație de acoperire împotriva riscurilor deoarece atât instrumentul de acoperire împotriva riscurilor, cât și elementul acoperit se modifică frecvent (de exemplu, entitatea utilizează un proces dinamic în care nici elementele acoperite și nici instrumentele de acoperire împotriva riscurilor utilizate pentru a gestiona expunerea nu rămân aceleași pentru mult timp), entitatea trebuie să aplice dispoziția de la punctul 81 și de la punctul AG99F – potrivit căreia porțiunea desemnată trebuie să fie identificabilă în mod distinct – numai atunci când aceasta desemnează inițial un element acoperit în acea relație de acoperire împotriva riscurilor. Un element acoperit împotriva riscurilor care a fost evaluat în momentul desemnării sale inițiale în relația de acoperire împotriva riscurilor, indiferent dacă acest lucru a avut loc în momentul inițierii acoperirii sau ulterior, nu este reevaluat cu ocazia unei desemnări ulterioare în cadrul aceleiași relații de acoperire împotriva riscurilor.
                     
                  
               Încetarea aplicării
            
            
                     
                        102J
                     
                     
                        O entitate trebuie să înceteze în mod prospectiv aplicarea punctului 102D în cazul unui element acoperit împotriva riscurilor de îndată ce survine una dintre situațiile următoare:
                        
                                    (a)
                                 
                                 
                                    atunci când incertitudinea care rezultă din reforma indicelui de referință al ratei dobânzii nu mai este de actualitate în ceea ce privește perioada de timp și valoarea fluxurilor de trezorerie bazate pe indicele de referință al ratei dobânzii aferente elementului acoperit împotriva riscurilor și
                                 
                              
                                    (b)
                                 
                                 
                                    atunci când este întreruptă relația de acoperire împotriva riscurilor din care face parte elementul acoperit.
                                 
                              
                  
                     
                        102K
                     
                     
                        O entitate trebuie să înceteze în mod prospectiv aplicarea punctului 102E de îndată ce survine una dintre situațiile următoare:
                        
                                    (a)
                                 
                                 
                                    atunci când incertitudinea care rezultă din reforma indicelui de referință al ratei dobânzii nu mai este de actualitate în ceea ce privește perioada de timp și valoarea fluxurilor de trezorerie viitoare bazate pe indicele de referință al ratei dobânzii aferente elementului acoperit împotriva riscurilor și
                                 
                              
                                    (b)
                                 
                                 
                                    atunci când totalitatea câștigului sau pierderii cumulat(e) recunoscut(e) în alte elemente ale rezultatului global privind respectiva relație de acoperire întreruptă a fost reclasificată în profit sau pierdere.
                                 
                              
                  
                     
                        102L
                     
                     
                        O entitate trebuie să înceteze în mod prospectiv aplicarea punctului 102F:
                        
                                    (a)
                                 
                                 
                                    în cazul unui element acoperit împotriva riscurilor, atunci când incertitudinea care rezultă din reforma indicelui de referință al ratei dobânzii nu mai este de actualitate în ceea ce privește riscul acoperit sau perioada de timp și valoarea fluxurilor de trezorerie bazate pe indicele de referință al ratei dobânzii aferente elementului acoperit împotriva riscurilor și
                                 
                              
                                    (b)
                                 
                                 
                                    în cazul unui instrument de acoperire împotriva riscurilor, atunci când incertitudinea care rezultă din reforma indicelui de referință al ratei dobânzii nu mai este de actualitate în ceea ce privește perioada de timp și valoarea fluxurilor de trezorerie bazate pe indicele de referință al ratei dobânzii aferente instrumentului de acoperire împotriva riscurilor.
                                 
                              Dacă relația de acoperire împotriva riscurilor la care participă elementul acoperit și instrumentul de acoperire împotriva riscurilor este întreruptă înainte de data menționată la punctul 102L litera (a) sau de data menționată la punctul 102L litera (b), entitatea trebuie să înceteze în mod prospectiv aplicarea punctului 102F în cazul respectivei relații de acoperire, la data întreruperii.
                     
                  
                     
                        102M
                     
                     
                        O entitate trebuie să înceteze în mod prospectiv aplicarea punctului 102G în cazul unei relații de acoperire împotriva riscurilor de îndată ce survine una dintre situațiile următoare:
                        
                                    (a)
                                 
                                 
                                    atunci când incertitudinea care rezultă din reforma indicelui de referință al ratei dobânzii nu mai este de actualitate în ceea ce privește riscul acoperit, perioada de timp și valoarea fluxurilor de trezorerie bazate pe indicele de referință al ratei dobânzii aferente elementului acoperit sau instrumentului de acoperire împotriva riscurilor și
                                 
                              
                                    (b)
                                 
                                 
                                    în cazul întreruperii relației de acoperire împotriva riscurilor căreia i se aplică excepția.
                                 
                              
                  
                     
                        102N
                     
                     
                        Atunci când desemnează un grup de elemente drept elementul acoperit împotriva riscurilor sau o combinație de instrumente financiare drept instrumentul de acoperire împotriva riscurilor, o entitate trebuie să înceteze în mod prospectiv aplicarea punctelor 102D–102G în cazul unui element individual sau al unui instrument financiar individual în conformitate cu punctul 102J, 102K, 102L sau 102M, după caz, atunci când incertitudinea care rezultă din reforma indicelui de referință al ratei dobânzii nu mai este de actualitate în ceea ce privește riscul acoperit și/sau perioada de timp și valoarea fluxurilor de trezorerie bazate pe indicele de referință al ratei dobânzii aferente acelui element sau instrument financiar.
                     
                  Data intrării în vigoare și tranziția
            ...
            
                     
                        108G
                     
                     
                        
                           Reforma indicelui de referință al ratei dobânzii, care a modificat IFRS 9, IAS 39 și IFRS 7, publicată în septembrie 2019, a adăugat punctele 102A–102N. O entitate trebuie să aplice aceste amendamente pentru perioadele anuale care încep la 1 ianuarie 2020 sau ulterior acestei date. Se permite aplicarea anterior acestei date. Dacă o entitate aplică aceste amendamente pentru o perioadă anterioară, entitatea respectivă trebuie să prezinte acel fapt. O entitate trebuie să aplice aceste amendamente retroactiv în cazul acelor relații de acoperire împotriva riscurilor care existau la începutul perioadei de raportare în care o entitate aplică pentru prima dată aceste amendamente sau care au fost desemnate ulterior, precum și câștigului sau pierderii cumulat(e) recunoscut(e) în alte elemente ale rezultatului global care exista la începutul perioadei de raportare în care o entitate aplică pentru prima dată aceste amendamente.
                     
                  
               Amendamente la IFRS 7 Instrumente financiare: informații de furnizat
               
            
            Se adaugă punctele 24H și 44DE–44DF și se adaugă un subtitlu înainte de punctul 24H.
            Contabilitatea de acoperire împotriva riscurilor
            ...
            
               Incertitudinea care rezultă din reforma indicelui de referință al ratei dobânzii
            
            
                     
                        24H
                     
                     
                        Pentru relațiile de acoperire împotriva riscurilor în cazul cărora entitatea aplică excepțiile prevăzute la punctele 6.8.4-6.8.12 din IFRS 9 sau la punctele 102D-102N din IAS 39, o entitate trebuie să prezinte următoarele informații:
                        
                                    (a)
                                 
                                 
                                    indicii de referință semnificativi ai ratei dobânzii la care sunt expuse relațiile de acoperire împotriva riscurilor ale entității;
                                 
                              
                                    (b)
                                 
                                 
                                    amploarea expunerii la risc pe care o gestionează entitatea și care este direct afectată de reforma indicelui de referință al ratei dobânzii;
                                 
                              
                                    (c)
                                 
                                 
                                    modul în care entitatea gestionează procesul de tranziție către rate de referință alternative;
                                 
                              
                                    (d)
                                 
                                 
                                    o descriere a ipotezelor sau a raționamentelor semnificative pe care entitatea s-a bazat în aplicarea acestor puncte (de exemplu, ipoteze sau raționamente cu privire la cazurile în care incertitudinea care rezultă din reforma indicelui de referință al ratei dobânzii nu mai este de actualitate în ceea ce privește perioada de timp și valoarea fluxurilor de trezorerie bazate pe indicele de referință al ratei dobânzii) și
                                 
                              
                                    (e)
                                 
                                 
                                    valoarea nominală a instrumentelor de acoperire împotriva riscurilor în cadrul acestor relații de acoperire.
                                 
                              
                  Data intrării în vigoare și tranziția
            ...
            
                     
                        44DE
                     
                     
                        
                           Reforma indicelui de referință al ratei dobânzii, care a modificat IFRS 9, IAS 39 și IFRS 7, publicată în septembrie 2019, a adăugat punctele 24H și 44DF. O entitate trebuie să aplice aceste amendamente atunci când aplică amendamentele la IFRS 9 sau IAS 39.
                     
                  
                     
                        44DF
                     
                     
                        În perioada de raportare în care o entitate aplică pentru prima dată reforma indicelui de referință al ratei dobânzii publicată în septembrie 2019, o entitate nu are obligația de a prezenta informațiile cantitative prevăzute la punctul 28 litera (f) din IAS 8 Politici contabile, modificări ale estimărilor contabile și erori.
                     
                  
               (1)  Raportul intitulat Reforming Major Interest Rate Benchmarks este disponibil la adresa http://www.fsb.org/wp-content/uploads/r_140722.pdf.
            
               (2)  Raportul intitulat Reforming Major Interest Rate Benchmarks este disponibil la adresa http://www.fsb.org/wp-content/uploads/r_140722.pdf.